**Anglický jazyk - 2. cudzí jazyk**

**Úprava časovej dotácie**

|  |  |  |  |  |  |  |
| --- | --- | --- | --- | --- | --- | --- |
| **Anglický jazyk** | 5. ročník | 6. ročník | 7. ročník | 8. ročník | 9. ročník | Spolu |
| Štátny vzdelávací program | 0 | 1 | 1 | 1 | 0 | 3 |
| Školský vzdelávací program | 0 | 1 | 1 | 1 | 0 | 3 |
| Spolu | 0 | 2 | 2 | 2 | 0 | 6 |

* 1. **Charakteristika učebného predmetu a jeho obsah**

V súčasnosti ovládanie anglického jazyka patrí medzi priority žiakov a študentov slovenských škôl, lebo z dlhodobého hľadiska umožňuje získanie ďalších študijných alebo budúcich pracovných príležitostí. Veľmi významné a nezanedbateľné je ovládanie anglického jazyka pre aktívne voľnočasové vyžitie, ktoré je takmer každodennou realitou aj života žiakov a študentov napr. počúvanie piesni v anglickom jazyku, prehliadanie internetových stránok, cestovanie na dovolenku do zahraničia, medzinárodné školské projekty alebo získavanie doplňujúcich informácii z internetu v angličtine v rámci štúdia iných predmetov.

Vo veľkej miere si žiaci a študenti vyberajú anglický jazyk ako prvý cudzí jazyk, aby ho dokázali používať v niektorej z vyššie spomínaných oblastí. Podľa *Spoločného európskeho referenčného rámca pre jazyky (SERR)* pri používaní a učení sa jazyka sa rozvíja celý rad kompetencií. Učiaci využíva nielen ***všeobecné kompetencie***, ale aj celý rad ***komunikačných jazykových kompetencií*** t.j. *jazykové, sociolingvistické a pragmatické*, ktoré spolupôsobia v rozličných kontextoch a v rôznych podmienkach. V závislostí od požiadaviek na zvládnutie jednotlivých ***komunikačných zručností*** (*počúvanie s porozumením, čítanie s porozumením, písomný prejav, ústny prejav – dialóg a monológ*) v rôznych úrovniach SERR sú potom volené vhodné ***témy a lexika***. ***Jazykové prostriedky*** predmetucharakterizujú funkcie komunikácie a ich ovládanie je prostriedkom na správne použitie, resp. vyjadrenie jednotlivých ***funkcií komunikácie***. Jazykové prostriedky pre jednotlivé úrovne pokrývajú tieto oblasti:

* *morfológia*
* *syntax*
* *výslovnosť a intonácia*
* *grafická stránku jazyka a pravopis*

Podľa cieľového modelu v 6. až 9. ročníku je plánované dosiahnutie prvej časti komunikačnej medziúrovne A 1.1 **úrovne A1** (fáza objavovania/oboznamovania sa s jazykom), ktorá je súčasťou **základnej úrovne A** nazvanej ***Používateľ základov jazyka***.

* 1. **Ciele učebného predmetu**

Cieľom vyučovania predmetu anglický jazyk na 2. stupni ZŠ je získanie požadovaných schopností pre potreby komunikácie pri voľnočasových, študijných alebo pracovných príležitostiach.

Na vyučovacích hodinách je cieľom viesť žiakov k:

* podpore sebadôvery
* osvojenie si vedomosti a nadobudnutých kompetencií, ktoré im umožnia zaujať aktívne miesto v ekonomickom, sociálnom a kultúrnom živote
* pochopeniu vzdelávania v príslušnom jazyku
* vnímaniu a postupnému osvojovaniu si jazyka
* zvládnutiu základných pravidiel medziľudskej komunikácie daného kultúrneho prostredia
* nadobudnutiu pozitívneho vzťahu k jazyku
* pestovaniu vedomia jazykovej príslušnosti, jazykovej príbuznosti a spolupatričnosti s daným etnikom.
* zvyšovaniu jazykovej kultúry prostredníctvom ovládania noriem anglického jazyka.

Výchovné a vzdelávacie stratégie

Vo vyučovacom predmete anglický jazyk sú využívané pre otváranie a rozvíjanie ***všeobecných kompetencií***  také výchovné a vzdelávacie stratégie, ktoré žiakom umožňujú:

* + - opakovať si osvojené vedomosti a dopĺňať si ich
		- uvedomovať si stratégie učenia pri osvojovaní anglického jazyka
		- pochopiť potrebu vzdelávania sa v cudzom jazyku
		- kriticky hodnotiť svoj pokrok, prijímať spätnú väzbu
		- udržať pozornosť pri prijímaní informácií
		- pochopiť zámer zadanej úlohy
		- účinne spolupracovať v dvojiciach i v skupinách
		- pri samostatnom štúdiu využívať všetky dostupné materiály.

Vo vyučovacom predmete anglický jazyk sú využívané pre otváranie a rozvíjanie ***jazykových kompetencií*** také výchovné a vzdelávacie stratégie, ktoré žiakom umožňujú používať:

* bežné slová a slovné spojenia nevyhnutné pre jednoduchú komunikáciu obmedzeného charakteru
* základné vetné modely a komunikáciu o osvojených témach pomocou naučených slovných spojení a výrazov
* osvojenú slovnú zásobu tak, aby si vedel poradiť v každodenných známych situáciách
* niektoré jednoduché gramatické štruktúry anglického jazyka.

Vo vyučovacom predmete anglický jazyk sú využívané pre otváranie a rozvíjanie ***sociolingvistických kompetencií***  také výchovné a vzdelávacie stratégie, ktoré žiakom umožňujú:

* komunikovať o bežných spoločenských situáciách
* jednoducho sa vyjadrovať pomocou základných funkcií jazyka, akými sú napr. výmena

informácií, žiadosť, list, vyjadriť svoj názor, súhlas, nesúhlas, ospravedlnenie

* udržiavať a rozvíjať základnú spoločenskú konverzáciu
* zjednodušovať obsah svojej výpovede z hľadiska limitovanej slovnej zásoby a gramatiky, ktorú si osvojili.

Vo vyučovacom predmete anglický jazyk sú využívané pre otváranie a rozvíjanie ***pragmatických kompetencií***  také výchovné a vzdelávacie stratégie, ktoré žiakom umožňujú:

* sformulovať svoje myšlienky v súlade s vyžadovanou stratégiou
* funkčne využívať základné jazykové prostriedky na jednoduché vyjadrenie, odmietnutia, túžby, zámeru, záujmu, prekvapenia, rozčarovania, strachu
* použiť jednoduché výrazové prostriedky na začatie, udržanie a ukončenie krátkeho rozhovoru.

Vyučovanie anglického jazyka na 2. stupni ZŠ má viesť žiakov k získaniu a rozvíjaniu zručností súvisiacich s procesom učenia sa, k aktivite na vyučovaní a k racionálnemu a samostatnému učeniu sa. Má podporiť a upevňovať kladné morálne a vôľové vlastnosti žiakov, ako je samostatnosť, rozhodnosť, vytrvalosť, húževnatosť, sebakritickosť, kritickosť, cieľavedomá sebavýchova a sebavzdelávanie, dôvera vo vlastné schopnosti a možnosti, systematickosť pri riešení úloh.

* 1. **Témy, tematické celky**

**Šiesty ročník**

(2 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z desiatich tém. Prostredníctvom nižšie uvedených tém a podtém je plánované rozvíjanie kompetencií v 6.ročníku.

1. Rodina a spoločnosť
* Osobné údaje
* Rodina – vzťahy v rodine
* Vzťahy medzi ľuďmi
1. Ľudské telo
* Ľudské telo
1. Voľný čas a záľuby
* Záľuby
1. Multikultúrna spoločnosť
* Cudzie jazyky
* Rodinné sviatky

***Lexika***

1. žiak si osvojí 100 - 150 nových slov, ich výslovnosť a pravopis, **výber slov a slovných spojení je podmienený vybranou povinnou lexikou pre komunikačnú úroveň A1 v rámci predpísaných tém a rozšírený o lexiku v používaných učebniciach**; žiak rozlišuje synonymá (big, large, great; buy, get), antonymá (tall - short, open - shut) a niektoré skratky

2. začína pracovať s dvojjazyčným slovníkom, oboznamuje sa s jednoduchým výkladovým slovníkom

3 žiak sa naučí výrazy: noun, pronoun, preposition, verb, article, question

***Morfológia***

1. podstatné meno - jednotné, množné číslo; žiak rozlišuje nepravidelné množné číslo podľa kontextu; pravopis koncovky -s,-es; -y, -ies; predložkové pády; genitive "´s"

2. prídavné meno: základné tvary krátkych prídavných mien (short, tall, big ...)

3. zámená: osobné; privlastňovacie; ukazovacie - this/that; učenie modelových otázok ako komunikačných fráz použitím opytovacích zámien (What´s your name?, Where is your school?)

4. číslovky: základné 1 - 100; určovanie času; modelové vety (How old are you?)

6. predložky: miesta (in, on, at, under)

7. spojky: and, or

8. slovesá: to be

9. slovesné časy: tvorenie otázky a záporu od slovesa - to be

***Syntax***

1. druhy viet podľa modálnosti a vetného obsahu: be - otázka, zápor, záporná otázka

2. slovosled: podmet, prísudok + príslovkové určenie miesta, času (at home, today...)

3. stavba vety pomocou: there is/there are

***Zvuková a grafická podoba jazyka***

1. anglická abeceda - hláskovanie

2. výslovnosť "th" - znelé, neznelé, nácvik foném pomocou krátkych dialógov, riekaniek a piesní

3. žiak si osvojí výslovnosť niektorých stiahnutých slovesných tvarov (I´m, he´s, she´s)

***Spôsobilosti***

Žiak sa učí ustálené frázy pre jednotlivé komunikačné situácie.

1. pozdravy

2. zoznámenie sa

3. predstavenie sa

**Siedmy ročník**

(2 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z desiatich tém. Prostredníctvom nižšie uvedených tém a podtém je plánované rozvíjanie kompetencií v 7.ročníku.

1. Voľný čas a záľuby

* Záľuby
1. Domov a bývanie
* Môj dom/môj byt
* Zariadenie bytu
* Bývanie v meste a na dedine
1. Multikultúrna spoločnosť
* Cudzie jazyky
* Rodinné sviatky
1. Rodina a spoločnosť
* Rodina - vzťahy v rodine
* Vzťahy medzi ľuďmi

***Lexika***

1. žiak si osvojí 100 - 150 nových slov, ich výslovnosť a pravopis, **výber slov a slovných spojení je podmienený vybranou povinnou lexikou pre komunikačnú úroveň A1 v rámci predpísaných tém a rozšírený o lexiku v používaných učebniciach**; žiak rozlišuje jednoduchý prítomný a priebehový čas, žiak vie vyjadriť schopnosť

2. začína pracuje s dvojjazyčným slovníkom, oboznamuje sa s jednoduchým výkladovým slovníkom

3 žiak sa naučí výrazy: present simple, present continuous, adjective, definite and indefinite article

***Morfológia***

1. podstatné meno - jednotné, množné číslo; žiak rozlišuje nepravidelné množné číslo podľa kontextu; pravopis koncovky -s,-es; -y, -ies; predložkové pády; genitive "´s" - rozšírenie

2. prídavné meno: prídavné mena, ktorými učiaci sa opíše vzhľad osoby, priestorov v byt/dome a v meste

3. zámená: osobné; privlastňovacie; ukazovacie - these; učenie modelových otázok ako komunikačných fráz použitím opytovacích zámien (Where do you live?, Can you swim?)

4. číslovky: základné 1 - 100; určovanie času; modelové vety (Whose eyes are these?)

6. predložky: miesta (to, at, opposite, nex to, behind, in front of)

7. spojky: but

8. slovesá: modálne sloveso *can*

9. slovesné časy: jednoduchý prítomný a priebehový čas

***Syntax***

1. druhy viet podľa modálnosti a vetného obsahu: s pomocným slovesom do, modálnym slovesom can - otázka, zápor, záporná otázka a prítomný čas priebehový

2. slovosled: podmet, prísudok + príslovkové určenie miesta, času (in front of the house, at six o'clock, on Monday)

3. stavba vety pomocou: there is/there are - zápor

***Zvuková a grafická podoba jazyka***

1. žiak si osvojí správnu výslovnosť koncoviek - s, es; postupne si osvojí medzinárodné znaky fonetického prepisu; slovný a vetný prízvuk; intonáciu otázky

2. žiak si osvojí výslovnosť najbežnejšie používaných stiahnutých slovesných tvarov: don’t, doesn't, can't

***Spôsobilosti***

Žiak sa učí ustálené frázy pre jednotlivé komunikačné situácie.

1. poďakovanie

2. ospravedlnenie

**Ôsmy ročník**

(2 hodiny týždenne)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z desiatich tém. Prostredníctvom nižšie uvedených tém a podtém je plánované rozvíjanie kompetencií v 8. ročníku.

 1. **Voľný čas a záľuby**

 Záľuby

**2. Domov a bývanie**

 Môj dom/môj byt

 Zariadenie bytu

 Bývanie v meste a na dedine

**3.Multikultúrna spoločnosť**

 Cudzie jazyky

 Rodinné sviatky

**4.Rodina a spoločnosť**

 Rodina - vzťahy v rodine

 Vzťahy medzi ľuďmi

**5.Človek a príroda**

 Zvieratá/fauna

**6.Ľudské telo, starostlivosť o zdravie**

 Choroby a nehody

 Nemocnica a klinika

***Lexika***

1. žiak si osvojí 100 - 150 nových slov, ich výslovnosť a pravopis, **výber slov a slovných spojení je podmienený vybranou povinnou lexikou pre komunikačnú úroveň A1 v rámci predpísaných tém a rozšírený o lexiku v používaných učebniciach**; žiak rozlišuje jednoduchý prítomný a priebehový čas, žiak vie vyjadriť schopnosť;

2. začína pracuje s dvojjazyčným slovníkom, oboznamuje sa s jednoduchým výkladovým slovníkom;

3.žiak sa naučí výrazy: present simple, present continuous, adjective, definite and indefinite article.

***Morfológia***

1. podstatné meno - jednotné, množné číslo; žiak rozlišuje nepravidelné množné číslo podľa kontextu; pravopis koncovky -s,-es; -y, -ies; predložkové pády; genitive "´s" – rozšírenie;

2. prídavné meno: poradie a pozícia vo vete;

3. zámená: neurčité (some, any), podmetové a predmetové, ukazovacie (this, these, that, those);

4. číslovky: základné 1 - 100; modelové vety s neurčitými zámenami *some, any;*

5. predložky: miesta (to, at, opposite, nex to, behind, in front of);

6. používanie apostrofu na stiahnuté tvary privlastňovania;

7. slovesá: modálne sloveso *can* v minulom čase;

8. slovesné časy: jednoduchý prítomný a priebehový čas, minulý jednoduchý čas pravidelných a nepravidelných slovies.

***Syntax***

1. druhy viet podľa modálnosti a vetného obsahu: s pomocným slovesom *did*, modálnym slovesom *could* - otázka, zápor, záporná otázka a minulý čas jednoduchý;

2. slovosled: podmet, prísudok + príslovkové určenie miesta, času (in front of the house, at six o'clock, on Monday) + zhodný prívlastok;

3. stavba vety pomocou: there is/there are – zápor.

***Zvuková a grafická podoba jazyka***

1. žiak si osvojí správnu výslovnosť koncoviek - s, es; postupne si osvojí medzinárodné znaky fonetického prepisu; slovný a vetný prízvuk; intonáciu otázky;

2. žiak si osvojí výslovnosť najbežnejšie používaných stiahnutých slovesných tvarov: *didn’t, couldn't.*

***Spôsobilosti***

Žiak sa učí ustálené frázy pre jednotlivé komunikačné situácie:

1. poďakovanie;

2. ospravedlnenie.

**Deviaty ročník**

(1 hodiny týždenne, 33 hodín za rok)

**Prehľad tematických celkov a ich obsahu**

Vybraná povinná lexika pre komunikačnú úroveň A1 vychádza z desiatich tém. Prostredníctvom nižšie uvedených tém a podtém je plánované rozvíjanie kompetencií v 9. ročníku.

 1. **Voľný čas a záľuby**

 Záľuby

**2. Domov a bývanie**

 Môj dom/môj byt

 Zariadenie bytu

 Bývanie v meste a na dedine

**3. Multikultúrna spoločnosť**

 Cudzie jazyky

 Rodinné sviatky

**4. Rodina a spoločnosť**

 Rodina - vzťahy v rodine

 Vzťahy medzi ľuďmi

**5. Ľudské telo, starostlivosť o zdravie**

 Choroby a nehody

**6. Človek a príroda**

 Zvieratá/fauna

***Lexika***

1. žiak si osvojí 100 - 150 nových slov, ich výslovnosť a pravopis, **výber slov a slovných spojení je podmienený vybranou povinnou lexikou pre komunikačnú úroveň A1 v rámci predpísaných tém a rozšírený o lexiku v používaných učebniciach**; žiak rozlišuje jednoduchý prítomný a priebehový čas, žiak vie vyjadriť schopnosť;

2. zdokonaľuje sa v používaní dvojjazyčného slovníka, oboznamuje sa s jednoduchým výkladovým slovníkom;

3.žiak sa naučí výrazy: present simple, present continuous, adjective, countable and un countable nouns.

***Morfológia***

1. podstatné meno - jednotné, množné číslo; žiak rozlišuje nepravidelné množné číslo podľa kontextu; pravopis koncovky -s,-es; -y, -ies; predložkové pády; genitive "´s" – rozšírenie; počítateľné a nepočítateľné podstatné mená

2. prídavné meno: krátke - stupňovanie, nepravidelné: good - better - the best, porovnávanie: as ... as, than

3. zámená: neurčité (some, any), podmetové a predmetové, ukazovacie (this, these, that, those);

4. číslovky: základné do 100, radové 1 - 31; neurčité (much, many, a lot of); určovanie času - dátumy

5. slovesá: modálne sloveso *can* v minulom čase, frázové slovesá (listen to);

6. príslovky : času (always, never, often, sometimes, usually, normally), tvorba prísloviek od prídavných mien pomocou prípony –ly (carefully, quietly, hardly),

7. predložky: miesta (to, at, opposite, nex to, behind, in front of);

8. slovesné časy: jednoduchý prítomný a priebehový čas, minulý jednoduchý čas pravidelných a nepravidelných slovies.

***Syntax***

1. 1. druhy viet podľa modálnosti a obsahu: otázka, zápor, záporná otázka pomocou - do, does; can, must - otázka, zápor

2. slovosled: podmet, prísudok, predmet, príslovkové určenie miesta, času

3. there is, there are - tvorenie otázky, záporu

4. going to – vyjadrenie blízkej budúcnosti

***Zvuková a grafická podoba jazyka***

1. žiak si osvojí správnu výslovnosť koncoviek - s, es; postupne si osvojí medzinárodné znaky fonetického prepisu; slovný a vetný prízvuk; intonáciu otázky;

2. žiak si osvojí výslovnosť najbežnejšie používaných stiahnutých slovesných tvarov

***Spôsobilosti***

Žiak sa učí ustálené frázy pre jednotlivé komunikačné situácie:

1. poďakovanie;

2. ospravedlnenie.

***Komunikačné zručnosti v 6.-9.ročníku***

Učiaci sa na úrovni A1, ktorú dosiahnu počas štúdia anglického jazyka v 6.-9. ročníku, postupne majú zvládnuť nasledujúce komunikačné zručnosti:

**1 Počúvanie s porozumením**

• dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne,

• rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu,

• rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**2 Čítanie s porozumením**

• rozumie známym menám, názvom, slovám a veľmi jednoduchým vetám, napríklad na oznámeniach a plagátoch alebo v katalógoch, na pohľadniciach,

• rozozná základné slovné spojenia v jednoduchých oznamoch z každodenného života,

• dokáže si pri jednoduchšom informačnom materiály a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,

• rozumie krátkemu jednoduchému písomnému popisu cesty.

**3 Písomný prejav**

• dokáže napísať krátky osobný list alebo pohľadnicu, napríklad pozdrav z dovolenky,

• dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,

• dokáže napísať jednoduché slovné spojenia a vety o sebe a iných ľuďoch, o tom kde žijú a čo robia,

• vie si písomne vyžiadať informácie alebo ich podať ďalej,

• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

**4 Ústny prejav**

**Ústny prejav – dialóg**

Učiaci sa na úrovni A1:

• dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšej rýchlosti reči, a že mu pomôže sformulovať, čo sa pokúša povedať,

• dokáže klásť a odpovedať na jednoduché otázky z oblasti jeho základných potrieb alebo na známe témy,

• používať jednoduché zdvorilostné formulácie ako pozdrav, lúčenie, opýtať sa niekoho ako sa má,

• vie predstaviť seba a iných a reaguje, keď ho predstavujú,

• rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,

• rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.

**Ústny prejav – monológ**

• dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

Prierezové tematiky

Z prierezových tematík zavedených Štátnym vzdelávacím programom boli do učebných osnov pre 6.-9.ročník zaradené nasledujúce tematiky: multikultúrna výchova, osobnostný a sociálny rozvoj, environmentálna výchova, ochrana života a zdravia, tvorba projektu a prezentačné zručnosti. V 7.-9. ročníku sú pridané mediálna výchova a dopravná výchova.

Prepojenie s inými predmetmi

Orientácia jazykového vzdelávania na kompetencie v nemalej miere vytvára podmienky pre nadpredmetové a medzipredmetové vzťahy, ktoré pomáhajú učiacemu sa chápať vzťahy medzi jednotlivými zložkami okolia a sveta, v ktorom existujú.

V jednotlivých ročníkoch je zameranie na medzipredmetové vzťahy s matematikou, geografiou, biológiou, hudobnou výchovou, výtvarnou výchovou a dejepisom. Vyučovacie hodiny anglického jazyka venované anglicky hovoriacim krajinám, jednotlivým mestám a reáliám, či historickým pamiatkam v nich sa nachádzajúcich, jednoznačne podporujú vyučovací predmet geografiu rozširovaním krajinovedných zručností a dejepis uvedomovaním si historických súvislostí. Výučbou čísloviek a matematických zákonov v anglickom jazyku môžeme vidieť priamu väzbu s matematikou. Podporu hudobnej výchovy predstavuje nácvik anglických piesni. Texty s telovýchovnou tematikou v anglickom jazyku, či rôzne projekty zamerané na šport, vykazujú väzbu s telesnou výchovou. Biológiu podporujú najmä konverzačné témy o prírode, či články o zvieratách, rastlinách a jednotlivých ročných obdobiach

Pri prekladoch z anglického jazyka do jazyka slovenského, dochádza k podpore vyučovania materinského jazyka; žiak tak musí klásť dôraz na správne vyjadrovanie, štylistiku, pravopis a slovosled slovenských viet.

**4. Požiadavky na výstup**

Vo všetkých ročníkoch platia nižšie uvedené požiadavky na výstup. Cieľom je dosiahnutie jazykových spôsobilostí v jednotlivých jazykových úrovniach. Žiak 6. – 9.ročníka dosiahne úroveň A1.1 podľa SERR.

**Prehľad spôsobilostí a funkcií komunikácie stanovených pre úrovne A1 podľa SERR pre jazyky:**

|  |  |
| --- | --- |
| Spôsobilosti  | Funkcie  |
| 1. Nadviazať kontakt v súlade s komunikačnou situáciou  | Upútať pozornosť, Pozdraviť, Odpovedať na pozdrav Rozlúčiť sa, Poďakovať a vyjadriť svoje uznanie  |
| 2. Vypočuť si a podať informácie  | Informovať sa Potvrdiť (trvať na niečom) Začleniť informáciu Odpovedať na žiadosť  |
| 3. Vybrať si z ponúkaných možností  | Identifikovať Opísať Potvrdiť/Odmietnuť (vyjadriť nesúhlas) Opraviť (korigovať)  |
| 4. Vyjadriť svoj názor  | Vyjadriť svoj názor Vyjadriť svoj súhlas Vyjadriť svoj nesúhlas Vyjadriť presvedčenie Vyjadriť vzdor Protestovať Vyjadriť stupeň istoty  |
| 5. Vyjadriť svoju vôľu  | Vyjadriť svoje želania/túžby Vyjadriť svoje plány (blízke a budúce)  |
| 6. Vyjadriť svoju schopnosť  | Vyjadriť vedomosti/poznatky/zistenia Vyjadriť neznalosť Vyjadriť svoju schopnosť vykonať nejakú činnosť  |
| 7. Vnímať a prejavovať svoje city  | Vyjadriť radosť z niečoho, šťastie, uspokojenie Vyjadriť smútok, skľúčenosť Vyjadriť sympatie Vyjadriť fyzickú bolesť Utešiť, podporiť, dodať odvahu  |
| 8. Vyjadriť očakávania a reagovať na ne  | Vyjadriť nádej Vyjadriť sklamanie Vyjadriť strach, znepokojenie, obavu Ubezpečiť Vyjadriť úľavu Vyjadriť spokojnosť Vyjadriť nespokojnosť, posťažovať si Zistiť spokojnosť/nespokojnosť niekoho s niekým/s niečím  |
| 9. Predstaviť svoje záľuby a svoj vkus  | Vyjadriť, čo mám rád, čo sa mi páči, čo uznávam Vyjadriť, že niekoho/niečo nemám rád Vybrať si z ponúkaných možností najobľúbenejšiu  |
| 10. Stanoviť, oznámiť a prijať pravidlá alebo povinnosti  | Vyjadriť príkaz/zákaz Vyjadriť morálnu alebo sociálnu normu Získať povolenie, súhlas Dať súhlas, povoliť niečo Odmietnuť Zakázať Vzoprieť sa proti zákazu/Spochybniť zákaz Vyhrážať sa Sľúbiť  |
| 11. Reagovať na nesplnenie pravidiel alebo povinností  | Obviniť, obviniť sa, priznať sa Ospravedlniť sa Odmietnuť obvinenie Vyčítať  |
| 12. Reagovať na príbeh alebo udalosť  | Vyjadriť záujem o niečo Vyjadriť záujem o to, čo niekto rozpráva Vyjadriť prekvapenie Vyjadriť, že ma niekto/niečo neprekvapil/-lo Vyjadriť nezáujem  |
| 13. Ponúknuť a reagovať na ponuku  | Žiadať od niekoho niečo Odpovedať na žiadosť Navrhnúť niekomu, aby niečo vykonal Navrhnúť niekomu, aby sme spoločne niečo vykonali Ponúknuť pomoc (urobiť niečo namiesto niekoho iného) Navrhnúť, že niečo požičiam/darujem Odpovedať na návrh niekoho iného  |
| 14. Reagovať na niečo, čo sa má udiať v budúcnosti  | Varovať pred niekým/niečím Poradiť Dodať odvahu/Podporiť Adresovať niekomu svoje želanie  |
| 15. Reagovať pri prvom stretnutí  | Predstaviť niekoho Predstaviť sa Reagovať na predstavenie niekoho Privítať  |
| 16. Telefonovať  | Začať, udržiavať a ukončiť telefonický rozhovor  |
| 17. Vymieňať si názory, komunikovať s niekým  | Začať rozhovor Ujať sa slova v rozhovore Vypýtať si slovo Vrátiť sa k nedopovedanému, keď ma prerušili Zabrániť niekomu v rozhovore  |
| 18. Uistiť sa v rozhovore, že moje slová/môj výklad/môj argument boli pochopené  | Uistiť sa, že účastníci komunikácie pochopili moje vyjadrenia Uistiť sa, že som dobre pochopil to, čo bolo povedané Požiadať o pomoc pri vyjadrovaní ohľadom problematického slova/vyjadrenia/frázy Nahradiť zabudnuté/nepoznané slovo Hľadať slovo/vetu Opraviť sa, vrátiť sa k rozhovoru  |

**5. Metódy a formy**

 Stratégia vyučovania určuje metódy a formy práce, ktorých premyslený výber je prostriedkom nútiacim žiakov k samostatným a autonómnym učebným aktivitám. Učiteľ musí v prvom rade stratégiu vyučovania prispôsobiť predpokladom a záujmom cieľovej skupiny žiakov. Práve prostredníctvom kvalitného obsahu metód a foriem práce so žiakmi, dochádza vo výučbe k rozvoju a sebautváraniu osobnosti žiaka pozostávajúceho z procesov:

* osvojovania si poznatkov
* osvojovania si skúsenosti z realizácie spôsobov činnosti
* osvojovania si skúseností z tvorivej činnosti
* utvárania si postojov, názorov a hodnôt.

Keďže v zásade platí, že kým 10 % si žiak zapamätá z toho čo počuje, už 20 % si pamätá z toho čo vidí a počuje a 40 % z toho o čom diskutuje. Z toho vyplýva, že model výučby a metódy práce učiteľa v ňom využité, je potrebné orientovať na učebný cieľ, a teda snažiť sa o:

* aktivitu žiaka
* jeho produktivitu vo výsledku jeho činnosti
* to aby sa žiaci chceli, no najmä mohli pýtať bez obáv
* to aby sa im verilo, že to dokážu a že to čo urobili zle napravia
* príjemnú sociálnu klímu na vyučovaní

Je potrebné byť vo výučbe a vo výbere stratégie vyučovania flexibilný a pružne reagovať na spoločenskú požiadavku prejsť:

* od vyučovania informatívneho k objavnému
* od direktívneho vyučovania ku komunikatívnemu s dôrazom na zručnosti žiakov
* od jednorazovej prípravy učiteľa k jeho celoživotnému vzdelávaniu.

Metódy a formy uplatňované na hodinách anglického jazyka:

Kým teda metódy výučby zachytávajú vnútornú stránku výučby, vonkajšia stránka tohto procesu je opísaná formami výučby, čo predstavuje spôsob riadenia celého vyučovacieho procesu, jeho zložiek a vzájomných väzieb v čase a priestore. Popri tradičnej výkladovo-ilustratívnej a reproduktívnej metóde bude implementované aj problémové vyučovanie, aby žiaci sa učili nadobúdať nové poznatky samostatne, používať už osvojené vedomosti a získavali skúsenosti z tvorivej činnosti. Uplatňované budú nasledujúce metódy:

* **dialóg a diskusia** prebiehajúce vo väčšej alebo menšej skupine
* **inscenačné metódy ( metódy hrania rol )** - spočívajúce v simulácií stanovených situácií, keď sa riešenie realizuje prostredníctvom hrania rol
* **brainstorming ( burza dobrých nápadov ) -** kladie dôraz na čo najrýchlejšie zhromaždenie a zapísanie nápadov, námetov, informácií. Cieľom je vyprodukovať čo najviac myšlienok v minimálnom čase.
* **zážitkové metódy** – vytváranie zážitku, emocionálne prežívanie skutočnej situácie na vlastnej koži
* **skúsenostné metódy –** spájanie emocionálnej investície a vedomé kognitívne spracovávanie diania. Tieto metódy sa veľmi približujú realite – zámerné učenie sa.

Na hodinách anglického jazyka sú využívané rôzne metodické formy výučby; z nich najmä výkladové metódy, dialogické formy, ukážky predmetov a javov, formy samostatnej práce žiakov, teoretické cvičenia či písomné práce; tiež sú využívané sociálne formy výučby napr. frontálnu prácu, individuálnu prácu, ale aj skupinovú prácu.

Výučba je obohacovaná aj skupinovým a kooperatívnym vyučovaním založeným na rozdelení žiakov do skupín podľa rôznych hľadísk. Práca v skupine, najmä na hodinách cudzieho jazyka, zlepšuje priebeh učenia a využíva sa často najmä vo fáze precvičovania a upevňovania nových poznatkov.

Dominantným vo výučbe cudzieho jazyka nie je zamestnať žiakov za každú cenu úlohami, práve naopak, pomocou úloh a činností cielene rozvíjať nahromadené vedomostí, nadväzovať na už naučené. Dôraz sa kladie najmä na počúvanie a ústny prejav vo forme slovných metód, a to monológu a dialógu. Z písomných metód majú nezameniteľné miesto vo výučbe písomné práce, práce s textom, preklady v skupine na hodine. Keďže žiaci častokrát nevedia osvojené vedomosti, zručnosti a návyky využiť, je preto dôležité využívať aj motivačné metódy, ktorých podstatou je vzbudiť v žiakoch pohnútku, záujem o poznávaciu činnosť, záujem o poznávanú skutočnosť (učivo).

Uplatňované sú aj fixačné metódy, konkrétne metódy opakovania a precvičovania naučených vedomostí a spôsobilostí, čo predstavuje ústne opakovanie učiva so žiakmi, metódu otázok a odpovedí, ale aj opakovanie písomné či opakovanie s využitím učebnice, tiež domáca úloha. Z fixačných metód sú významné aj metódy precvičovania a zdokonaľovania si zručností a návykov, ako sú:

* zrýchľovanie činnosti
* plynulejšie vykonávanie činnosti a úkonov
* automatizácia.

Z diagnostických metód, ktorými je zisťovaný stupeň osvojenia si učiva žiakmi po prebratí učiva, čo je podstatou ďalšej práce s danými žiakmi, sa sústreďujem najmä na metódy ústne, podľa povahy učiva zamerané najmä na reprodukovanie učiva, porovnávanie údajov, konštatovanie údajov a zistenie príčin. Rovnako sú uplatňované aj metódy písomné, ako písomná práca, test, domáca úloha a metódy praktického skúšania, aby sa zistilo ako je žiak schopný riešiť konkrétne úlohy, aplikovať vedomosti, zručnosti a návyky, používať rôzne spôsoby vyjadrovania, aká je nielen kvantita, ale aj kvalita vykonanej práce vyučujúceho a žiaka. Pamätá sa aj na hlavnú hnaciu silu pre žiakov ako sú pochvala, verbálne a neverbálne posilňovanie, či motivácia do učenia.

**6. Učebné zdroje**

Vo vyučovaní anglického jazyka ako prvý cudzí jazyk sú používané nasledujúce učebnice schválené Ministerstvom školstva Slovenskej republiky:

|  |  |
| --- | --- |
| Anglický jazyk6.ročník ZŠ |  |
| Učebnica Pracovný zošitCD | Hutchinson, T: Project 1, Oxford Press 1999, ISBN 0-19-436514-XHutchinson, T: Project 1, Oxford Press, 1999, ISBN 0-19-436521-2Hutchinson, T: Project 1, Oxford Press, 2002, ISBN 0-19-438516-7 |

|  |  |
| --- | --- |
| Anglický jazyk7.ročník ZŠ |  |
| Učebnica Pracovný zošitCD | Hutchinson, T: Project 1, Oxford Press 1999, ISBN 0-19-436514-XHutchinson, T: Project 1, Oxford Press, 1999, ISBN 0-19-436521-2Hutchinson, T: Project 1, Oxford Press, 2002, ISBN 0-19-438516-7 |

|  |  |
| --- | --- |
| Anglický jazyk8.ročník ZŠ |  |
| Učebnica Pracovný zošitCD | Hutchinson, T: Project 2, Oxford Press 1999, ISBN 0-19-436523-9Hutchinson, T: Project 2, Oxford Press, 1999, ISBN 0-19-436529-8Hutchinson, T: Project 1, Oxford Press, 2002, ISBN 0-19-438517-5 |

|  |  |
| --- | --- |
| Anglický jazyk9.ročník ZŠ |  |
| Učebnica Pracovný zošitCD | Hutchinson, T: Project 2, Oxford Press 1999, ISBN 0-19-436523-9Hutchinson, T: Project 2, Oxford Press, 1999, ISBN 0-19-436529-8Hutchinson, T: Project 1, Oxford Press, 2002, ISBN 0-19-438517-5 |

Okrem učebníc sú používané nasledujúce učebné zdroje:

Murphy, R.: Essential Grammar in Use, Cambridge University Press, 2005

* bilingválne a monolingválne slovníky
* rôzna literatúra odporúčaná Ministerstvom školstva a dostupná jazyková literatúra v závislosti od potrieb žiakov
* materiálno–technické a didaktické prostriedky ako napr.: magnetofónové pásky, CD/DVD nosiče, obrázkový materiál, fotografie reálií, videokazety a pod.
* internetové stránky:

www.oup.com/elt

www.infovek.sk

V prípade záujmu žiakov je plánovaný na pomoc pri vyučovaní anglického jazyka časopis *Hello!* Je určený začiatočníkom a mierne pokročilým čitateľom a slúži ako doplnkový materiál k učebniciam anglického jazyka. Cieľom časopisu je, vzbudiť u čitateľov záujem o anglický jazyk, čítanie a rozširovanie slovnej zásoby.

**7. Hodnotenie predmetu**

***Predmet anglický jazyk je v 6. – 9. ročníku klasifikovaný na vysvedčení známkami***. Metodika hodnotenia vychádza z platných klasifikačných metodík. Výsledky vyučovacieho a učebného procesu hodnotí učiteľ priebežne a to ústne a písomne.

Hodnotenie sa uskutočňuje buď formou kvantitatívnych alebo kvalitatívnych metód hodnotenia. Kvantitatívne metódy sa využívajú hlavne pri hodnotení  počúvania a čítania s porozumením, slovnej zásoby či gramatiky; kvalitatívnymi metódami sa zasa hodnotí dialogický ústny prejav, monologický ústny prejav a písanie. V rámci kvantitatívneho hodnotenia výkonov je nutné zohľadňovať medzinárodne zaužívaný vzťah medzi percentuálnou chybovou kvótou a postavením jednotlivej známky v platnom známkovacom systéme.

Hlavným cieľom hodnotenia je v prvom rade kontrola stavu učenia sa jazyka v spojení s pokrokom v učení sa, ako informáciou pre vyučujúcich a žiakov o ich aktuálnej úrovni ovládania jazyka. Pri hodnotení výkonov má vyučujúci tiež zohľadniť nielen aktuálnu úroveň ovládania jazyka, ale aj pokrok, ktorý žiak dosiahol, a teda treba brať ohľad na tieto komponenty:

* stále výkony počas celého školského roka
* pokrok v učení sa
* výsledok záverečného učenia sa

Pri hodnotení stojí v popredí najmä stupeň ovládania jazyka žiakom. Na okraji pri hodnotení stoja poznatky a vedomosti, ktoré majú slúžiť ako podklad pre hodnotenie len v nevyhnutnom rozsahu.

**Použitá literatúra**

Gadušová a kol.: *Pedagogická dokumentácii z anglického jazyka Úroveň A1 Štátneho vzdelávacieho programu*

*Vzdelávací štandard z cudzích jazykov pre 5.-9. ročník základnej školy*. Bratislava : MŠ SR 2002.

*Spoločný európsky referenčný rámec pre jazyky: učenie sa, vyučovanie a hodnotenie* (Franko, Š: slovenský preklad). Bratislava : ŠPÚ 2006.